Úradný vestník L 015 , 18/01/2001 S. 0022 - 0023



Rozhodnutie Spoločného výboru EHP č. 136/1999 z 5. novembra 1999, ktorým sa mení a dopĺňa príloha I (Veterinárne a fytosanitárne otázky) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha I k dohode bola zmenená a doplnená rozhodnutím Spoločného výboru EHP č. 76/1999 z 25. júna 1999 [1]; (2) rozhodnutie Komisie 98/597/ES z 15. októbra 1998, ktorým sa mení a dopĺňa rozhodnutie Komisie 94/278/ES, ktorým sa zostavuje zoznam tretích krajín, z ktorých členské štáty povoľujú dovoz určitých výrobkov podliehajúcich smernici 92/118/EHS [2], sa má včleniť do dohody; (3) rozhodnutie Rady 98/603/ES z 19. októbra 1998, ktorým sa mení a dopĺňa rozhodnutie 95/408/ES o podmienkach zostavenia, na dočasné obdobie, predbežných zoznamov zariadení tretích krajín, z ktorých členské štáty povoľujú dovoz určitých výrobkov živočíšneho pôvodu, produktov rybolovu alebo živých lastúrnikov [3], sa má včleniť do dohody; (4) rozhodnutie Rady 95/408/ES z 22. júna 1995 o podmienkach zostavenia, na dočasné obdobie, predbežných zoznamov zariadení tretích krajín, z ktorých členské štáty povoľujú dovoz určitých výrobkov živočíšneho pôvodu, produktov rybolovu alebo živých lastúrnikov, bolo včlenené do bodu 18 v časti 8.1 a do bodu 114 v časti 8.2 kapitoly I prílohy I k dohode ako rozhodnutie Komisie 95/408/ES. Názov tohto rozhodnutia by sa mal opraviť; (5) toto rozhodnutie sa neuplatňuje na Lichtenštajnsko, ROZHODL TAKTO: Článok 1 Do bodu 82 (rozhodnutie Komisie 94/278/ES) v časti 8.2 kapitoly I prílohy I k dohode sa dopĺňa táto zarážka: "— 398 D 0597: rozhodnutie Komisie 98/597/ES z 15. októbra 1998 (Ú. v. ES L 286, 23.10.1998, s. 59)." Článok 2 Text v bode 18 (rozhodnutie Komisie 95/408/ES) v časti 8.1 kapitoly I prílohy I k dohode a v bode 114 (rozhodnutie Komisie 95/408/ES) v časti 8.2 kapitoly I prílohy I k dohode sa nahrádza týmto textom: "395 D 0408: rozhodnutie Rady 95/408/ES z 22. júna 1995 o podmienkach zostavenia, na dočasné obdobie, predbežných zoznamov zariadení tretích krajín, z ktorých členské štáty povoľujú dovoz určitých výrobkov živočíšneho pôvodu, produktov rybolovu alebo živých lastúrnikov (Ú. v. ES L 243, 11.10.1995, s. 17), v znení: - 397 D 0034: rozhodnutie Rady 97/34/ES zo 17. decembra 1996 (Ú. v. ES L 13, 16.1.1997, s. 33), - 398 D 0603: rozhodnutie Rady 98/603/ES z 19. októbra 1998 (Ú. v. ES L 289, 28.10.1998, s. 36)." Článok 3 Texty rozhodnutia 98/597/ES a rozhodnutia 98/603/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 4 Toto rozhodnutie nadobúda účinnosť 6. novembra 1999 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody. Článok 5 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 5. novembra 1999 Za Spoločný výbor EHP predseda N. v. Liechtenstein [1] Ú. v. ES L 296, 23.11.2000, s. 1. [2] Ú. v. ES L 286, 23.10.1998, s. 59. [3] Ú. v. ES L 289, 28.10.1998, s. 36. --------------------------------------------------